Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Eiropas Ekonomikas zonas finanšu instrumenta**  **2014. – 2021.gada perioda programmas “Vietējā attīstība, nabadzības mazināšana un kultūras sadarbība” projektu iesniegumu atklātā konkursa “Atbalsts profesionālās mākslas un kultūras produktu radīšanai bērnu un jauniešu auditorijai” īstenošanas noteikumi”**  **(VSS-659)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai atkārtotu elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | Tieslietu ministrija, Finanšu ministrija, Kultūras ministrija, Latvijas Pašvaldību savienība, Latvijas Lielo pilsētu asociācija | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas, Kultūras ministrijas, Latvijas Lielo pilsētu asociācijas |  |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Anotācija | **Finanšu ministrija**  Anotācijas I sadaļas 2.punktā:  - precizēt ietverto informāciju par programmas partnera pienākumiem, lai tā atbilstu vadības Likumā noteiktajiem programmas apsaimniekotāja un aģentūras pienākumiem, t.sk. 1. panta 15. punktā noteikto, ka projekta līgums ir līgums par projekta vai iepriekš noteiktā projekta īstenošanu, ko slēdz programmas apsaimniekotājs vai aģentūra ar līdzfinansējuma saņēmēju;  - precizēt informāciju: “Lihtenšteinas Firstistes gadījumā attiecībā uz projekta donorvalstu partneru juridisko statusu pieļaujams izņēmums, ņemot vērā Lihtenšteinas Firstistes kultūras jomas spēlētāju specifiku”, jo nav viennozīmīgi skaidrs, ko tā nozīmē, kā arī paskaidrot, kā līdzfinansējuma saņēmējs nodrošinās, ka donorvalsts Lihtenšteinas (donorvalsts) partnera, kas plānota kā fiziska persona nosacījumu izpildi attiecībā uz maksājumiem, pārskatu sniegšanu un dokumentu glabāšanu atbilstoši programmas līguma nosacījumiem;  - precizēt atsauci uz MK noteikumu Nr.683 18.punktu. Vēršam uzmanību, ka minētais punkts nosaka, ja pēc projekta līguma noslēgšanas tajā ir nepieciešami grozījumi, programmas apsaimniekotājs, aģentūra vai līdzfinansējuma saņēmējs, nevis programmas partneris, ierosina projekta līguma grozījumus. Programmas apsaimniekotājs vai aģentūra, ar kuru noslēgts projekta līgums, nevis programmas partneris, lemj par grozījumu veikšanu projektā un minētos grozījumus veic šajā nodaļā noteiktajā kārtībā, ja vien normatīvajā aktā par programmas ieviešanu netiek paredzēta cita kārtība. Lūdzam nodrošināt MK noteikumu projekta atbilstību vadības Likuma un MK noteikumu Nr.683 noteiktajam attiecībā uz programmas apsaimniekotāja un aģentūras pienākumiem;  - papildināt anotāciju ar skaidrojumu, ka atbilstoši programmas līguma 5.4.panta 2.punktam, projekta līgumā tiks ietverti nosacījumi par līdzfinansējuma saņēmēja un projekta partnera pienākumu nodrošināt dokumentu glabāšanu vismaz 5 gadus pēc programmas noslēguma pārskata apstiprināšanas. | **Panākta vienošanās saskaņošanas laikā**  Skaidrojam, ka programmas partnera pienākumi, t.sk. pienākumi attiecībā uz atklātā konkursa projektu vērtēšanu, līgumu slēgšanu, uzraudzību un maksājumu veikšanu ir noteikti programmas īstenošanas līgumā.  Anotācija papildināta ar skaidrojumu par maksājumiem, pārskatu sniegšanu un dokumentu glabāšanu. | Anotācijas I. nodaļas “Tiesību akta projekta izstrādes nepieciešamība” 2.punkts |
|  | Anotācija | **Finanšu ministrija**  pamatojoties uz 2020.gada 18.augustā MK atbalstīto informatīvo ziņojumu “Par izmaiņām Eiropas Ekonomikas zonas finanšu instrumenta līdzfinansētās programmas “Vietējā attīstība, nabadzības mazināšana un kultūras sadarbība” koncepcijā”, ar kuru paredzēta līdzfinansējuma atbalsta intensitātes palielināšana nevalstiskajām organizācijām no 90% uz 100% programmas kultūras jomas atklātajā konkursā “Atbalsts profesionālās mākslas un kultūras produktu radīšanai bērnu un jauniešu auditorijai”, un ņemot vērā, ka programmas “Vietējā attīstība, nabadzības mazināšana un kultūras sadarbība” līguma grozījumu process vēl nav pabeigts, lūdzam VARAM sagatavot protokollēmuma projektu pie MK noteikumu projekta un paredzēt, ka VARAM nodrošina, ka kultūras jomas projektu iesniegumu atlases tiek uzsākta tikai pēc programmas līguma grozījumu parakstīšanas. Vienlaikus lūdzam anotācijā plašāk skaidrot un pamatot šīs atšķirības pēc būtības un plānoto rīcību, tas ir, vadošā iestāde, pēc MK protokollēmuma saņemšanas par MK informatīvā ziņojuma apstiprināšanu, saskaņo GRACE sistēmā programmas līguma grozījumu projektu un paraksta elektroniski paraksta Finanšu instrumenta biroja sagatavoto un parakstītos programmas līguma grozījumu oriģinālu. | **Ņemts vērā**  Papildus norādām, ka 2020. gada 3. septembrī Finanšu ministrija ir parakstījusi GRACE sistēmā programmas līguma grozījumus, kas ir stājušies spēkā, tādējādi līdzfinansējuma atbalsta intensitātes palielināšana nevalstiskajām organizācijām no 90% uz 100% ir atbalstīta | Anotācijas I. nodaļas “Tiesību akta projekta izstrādes nepieciešamība” 2.punkts |
|  | Anotācija | **Tieslietu ministrija**  Lūdzam pārskatīt noteikumu projektu un nodrošināt, ka noteikumu projekta pamattekstā ietvertās prasības nepieciešamības gadījumā ir korekti un pilnīgi atspoguļotas noteikumu projekta anotācijā kā projektu iesniegumu vērtēšanas kritēriji un otrādi. Norādām, ka, piemēram, tas, ka līdzfinansējuma saņēmēja vai projekta partnera aktivitātēm nesniedz atbalstu, kas kvalificējams kā komercdarbības atbalsts, atspoguļots tikai noteikumu projekta pamattekstā (17. punkts), savukārt prasība, ka projekta iesnieguma iesniedzējs izsludinātās kārtas ietvaros ir iesniedzis vienu projekta iesniegumu (sk. noteikumu projekta pielikuma 1.8. apakšpunktu), kā arī nosacījumi (un pieļaujamība) attiecībā uz projektā paredzēto ieguldījumu natūrā (sk. noteikumu projekta pielikuma 2.18. apakšpunktu), atspoguļoti vienīgi pielikumā; | **Panākta vienošanās saskaņošanas laikā**  Papildus skaidrojam ka prasība, ka projekta iesnieguma iesniedzējs izsludinātās kārtas ietvaros ir iesniedzis vienu projekta iesniegumu, tiks noteikta atklātā konkursa nolikumā.  Noteikumu projekta pielikuma 2.18. apakšpunkts tiek svītrots (lūdzam skatīt šīs izziņas 36.punktu). | Anotācijas I. nodaļas “Tiesību akta projekta izstrādes nepieciešamība” 2.punkts |
|  | Anotācija | **Kultūras ministrija**  Lūdzam Projekta sākotnējās ietekmes novērtējuma ziņojumā (anotācijā) precizēt I sadaļas 2.punktā norādīto informāciju par:   1. starpresoru vienošanos starp Vides aizsardzības un reģionālās attīstības ministriju kā programmas apsaimniekotāju un Kultūras ministriju kā programmas partneri, ņemot vērā, ka tā ir noslēgta 2020.gada 31.jūlijā; 2. projekta iesnieguma iesniedzēja veidu, svītrojot vārdus “ar pieredzi profesionālās mākslas un kultūras jomā”, salāgojot anotācijā noteikto projekta iesnieguma iesniedzēja veidu ar Projekta 18.1. un 18.2.punktā noteiktajiem nosacījumiem | **Ņemts vērā** | Anotācijas I. nodaļas “Tiesību akta projekta izstrādes nepieciešamība” 2.punkts |
|  | Anotācija | **Tieslietu ministrija**  Lūdzam izvērtēt un precizēt noteikumu projekta anotācijas V sadaļas 2.tabulu atbilstoši instrukcijas Nr.19 58.3. apakšpunktam. Proti, ņemot vērā, ka ar noteikumu projektu netiek pilnībā regulēta programmas ieviešana, lūdzam sniegt attiecīgu skaidrojumu par Saprašanās memorandā par Eiropas Ekonomikas zonas finanšu instrumenta ieviešanu 2014.-2021.gadā, kas noslēgts starp Latvijas Republiku un Īslandi, Lihtenšteinas Firstistes un Norvēģijas Karalisti, ietverto saistību izpildi daļēji, kā arī norādīt, kad un kādā veidā tiks nodrošināta attiecīgo saistību izpilde pilnībā un kura institūcija ir atbildīga par šo saistību izpildi pilnībā. | **Ņemts vērā** | Anotācijas V. sadaļa “Tiesību akta projekta atbilstība Latvijas Republikas starptautiskajām saistībām” 2.tabula |
|  | Izdoti saskaņā ar  Eiropas Ekonomikas zonas finanšu instrumenta un  Norvēģijas finanšu instrumenta  2014.–2021.gada perioda vadības likuma  15. panta 2. un 12.punktu | **Finanšu ministrija**  Izvērtēt un svītrot MK noteikumu projekta deleģējumā atsauci uz Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadības likumā (turpmāk - vadības Likums) 15.panta 2.punktu, jo šo jomu regulē Ministru kabineta 2018. gada 13. novembra noteikumi Nr.683 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi” (turpmāk - MK noteikumi Nr.683) | **Panākta vienošanās saskaņošanas laikā**  Tiek ievērota vienota pieeja VARAM izstrādātajos normatīvajos aktos. Skaidrojam, ka MK noteikumu Nr. 683 IV. nodaļā ir noteikta vispārējā projekta līguma grozījumu izdarīšanas kārtība. Vienlaikus MK noteikumu Nr. 683 18.punktā noteikts, ka MK noteikumos par programmas ieviešanu var paredzēt vēl citus nosacījumus līguma grozījumu izdarīšanas kārtībai. Ņemot vērā iepriekšminēto, kā arī VARAM iekļauto normu programmas īstenošanas noteikumos, kas paredz elastīgāku grozījumu kārtību, nosakot, ka projekta līguma grozījumus nav nepieciešams saskaņot ar programmas apsaimniekotāju, ja izmaiņas ir nebūtiskas, tādēļ ir veikta deleģējuma atsauce uz Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības likuma (turpmāk – vadības likums) 15. panta 2.punktu. Turklāt vēršam uzmanību, ka 2018.gada 29.septembra Izziņā par atzinumos sniegtajiem iebildumiem par MK Nr. 683 tika panākta vienošanās ar Finanšu ministriju, ka MK noteikumos par programmas ieviešanu var paredzēt vēl citus nosacījumus līguma grozījumu izdarīšanas kārtībai. | Izdoti saskaņā ar  Eiropas Ekonomikas zonas finanšu instrumenta un  Norvēģijas finanšu instrumenta  2014.–2021.gada perioda vadības likuma  15. panta 2. un 12.punktu |
|  | Viss noteikumu projekts | **Tieslietu ministrija**  Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 100.2. apakšpunktam noteikumu projekta pirmajā punktā raksta (pārraksta) likumā noteikto pilnvarojumu Ministru kabinetam. Ievērojot minēto lūdzam izvērtēt un papildināt noteikumu projekta 1. punktu atbilstoši Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības likuma (turpmāk – vadības likums) 15. panta 12. punktā ietvertajam deleģējumam (pilnvarojumam) Ministru kabinetam, ar noteikumu projektu regulējot Eiropas Ekonomikas zonas finanšu instrumenta 2014.–2021. gada perioda programmas "Vietējā attīstība, nabadzības mazināšana un kultūras sadarbība" (turpmāk – programma) ieviešanas kārtību un neizstrādājot šajā sakarā vairākus atsevišķus Ministru kabineta noteikumu projektus, uz ko norādīts noteikumu projekta anotācijā. Norādām, ka nav saprotams, kā konkrētajā gadījumā risinājums – programmas ieviešanu regulēt vairākos Ministru kabineta noteikumos – nodrošina tās efektīvāku īstenošanu un kā šis risinājums nodrošina programmas iesniegumu iesniedzējiem plānoto atklāto konkursu nosacījumu skaidru uztveramību un nodalīšanu, uz ko norādīts noteikumu projekta anotācijā. Tieši pretēji, uzskatām, ka ar programmas ieviešanu saistīto jautājumu nodalīšana vairākos Ministru kabineta noteikumos drīzāk sadrumstalo un apgrūtina attiecīgo noteikumu piemērošanu un tādējādi – efektīvu programmas īstenošanu, ievērojot vairākus apsvērumus:  1) nosaukums izstrādātajam Ministru kabineta noteikumu projektam "Eiropas Ekonomikas zonas finanšu instrumenta 2014.–2021. gada perioda programmas "Vietējā attīstība, nabadzības mazināšana un kultūras sadarbība" īstenošanas noteikumi" VSS prot. Nr. 25 29. § (VSS-505)), kur paredzēts regulēt programmas ieviešanas kārtību neatbilst tā saturam, jo ar minēto projektu, pretēji tā nosaukumā norādītajam, faktiski nav paredzēts pilnībā noregulēt programmas ieviešanu (t.i., nosaukumā nav norādīts, ka tiek ieviesta kāda projekta aktivitāte u.tml.);  2) tiek neskaidri nodalīta vairāku jautājumu reglamentācija, jo daļu jautājumu, kuri ir cieši saistīti ar kultūras jomas atklātā konkursa īstenošanas kārtību un neliela apjoma grantu shēmas īstenošanas kārtību (piemēram, programmas sasniedzamie rezultāti, divpusējās sadarbības fonda aktivitāšu ieviešanas kārtība u.c.), tomēr joprojām ir paredzēts regulēt programmas ieviešanas noteikumos.  **Finanšu ministrija**  Lai nodrošinātu regulējuma skaidru un nepārprotamu uztveramību, nepieciešams regulējumu, kas attiecināms uz vienu programmas jomu, noteikt vienuviet, nevis vairākos MK noteikumos. Vēršam uzmanību, ka tas, ka kultūras jomas atklātā konkursa regulējums ir ietverts vairākos MK noteikumos, varētu apgrūtināt regulējuma uztveramību normatīvā akta piemērotājam un attiecīgi radīt pārpratumus ar dažādām negatīvām sekām. Piemēram, programmas kultūras jomā plānotie sasniedzamie rezultāti un rādītāji ir ietverti MK noteikumu projektā par programmu kopumā, bet šajā MK noteikumu projektā un anotācijā tas nav pieminēts. Līdz ar to lūdzam visu regulējumu, t. sk. informāciju par atbildīgo par kultūras jomas atklāto konkursu ietvert vienā MK noteikumu projektā, kā arī šāda regulējuma pamatojumu ietvert MK noteikumu projekta anotācijā. | **Panākta vienošanās saskaņošanas laikā**  Anotācijas I sadaļas 2.punktā sniegts skaidrojums, kāpēc nepieciešams izdalīt vairākus Ministru kabineta noteikumus.  Papildus skaidrojam, ka divpusējās sadarbības fonda (DSF) nosacījumi, kas ir ietverti programmas īstenošanas noteikumos, nav tieši saistīti ar kultūras jomas atklāto konkursu, savukārt programmas kultūras jomā plānotie sasniedzamie rezultāti un rādītāji tiks ietverti atklātā konkursa nolikumos atbilstoši katrā atlasē plānotajam sasniedzamajām rezultātu un rādītāju vērtībām. Ņemot vērā, ka Eiropas Ekonomikas zonas finanšu instrumenta 2014.-2021. gada periodā DSF iniciatīvu ieviešana ir sadalīta stratēģiskā un programmas līmenī, tad programmas līmeņa DSF ieviešanas nosacījumi ir iekļauti Programmas vispārīgajos noteikumos.  DSF kultūras jomas pieteikumu atlasei tiks izstrādāts atsevišķs nolikums, kurā būs skaidri noteikti DSF kultūras jomas pieteikumu atlases noteikumi un vērtēšanas kritēriji. | Anotācijas I. nodaļas “Tiesību akta projekta izstrādes nepieciešamība” 2.punkts |
|  | Viss noteikumu projekts | **Tieslietu ministrija**   Lūdzam izvērtēt un sniegt skaidrojumu par vairāku noteikumu projekta normu atbilstību likumdevēja pilnvarojumam Ministru kabinetam – Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības likuma (turpmāk – vadības likums) 15. panta 12. punktam. Proti:  pirmkārt, vēršam uzmanību, ka pirmšķietami Ministru kabinets ir pilnvarots noteikt programmas, nevis atklātā konkursa mērķi, kā izriet no noteikumu projekta 1.1. apakšpunkta un 2. punkta;  otrkārt, vēršam uzmanību, ka vadības likums neparedz programmas partnera kompetenci, kāda izriet no noteikumu projekta (sk. jo īpaši noteikumu projekta 9. un 11. punktu) un tā anotācijas.  Norādām, ka atbilstoši Satversmes tiesas 2005. gada 21. novembra spriedumam lietā Nr. 2005-03-0306 likumā jābūt tieši ietvertam pilnvarojumam izdot noteikumus un norādītiem Ministru kabineta noteikumu galvenajiem virzieniem. Likumdevējam ir skaidri jānorāda, kādus jautājumus un kādā veidā Ministru kabinets ir tiesīgs noregulēt. Ministru kabinets nav tiesīgs izdot ārējus normatīvos aktus, kas iztulko vai citādi izskaidro likumdevēja izdotos likumus. Vispārsaistošus likuma iztulkojumus ir tiesīgs sniegt tikai pats likumdevējs, jo šāds iztulkojums pēc savām sekām nav nošķirams no likuma grozīšanas. Normatīvas iztulkošanas ceļā iespējams gan sašaurināt, gan paplašināt likumā ietverto tiesību normu sastāvus un tiesiskās sekas, tādējādi pārgrozot likuma sākotnējo jēgu. Ja atbilstošu skaidrojumu nav iespējams sniegt, lūdzam svītrot noteikumu projekta 1.2. apakšpunktu un ar minēto apakšpunktu saistīto noteikumu projekta regulējumu. | **Panākta vienošanās saskaņošanas laikā**  Lūdzam skatīt šīs izziņas 6.punktu.  Papildus skaidrojam, ka vadības likuma izstrādes laikā attiecībā uz VARAM 2017.gada 21.jūnija iebildumu par programmas partnera definīcijas iekļaušanu likumā tika saņemts skaidrojums, ka definīcija jau ir norādīta 2016. gada 23. septembrī Eiropas Ekonomikas zonas Finanšu instrumentu komitejas apstiprinātajos Noteikumos par Eiropas Ekonomikas zonas finanšu instrumenta ieviešanu (turpmāk – Donorvalstu noteikumi). Attiecīgi programmas partnera aktīvā iesaiste programmas īstenošanā ir atbilstoša ciktāl tas ir saskaņots ar donorvalstīm programmas līgumā un tā papildus dokumentācijā. VARAM iebilduma rezultātā Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likuma Anotācijas I. sadaļas 2.punktā tika noteikts, ka programmas apsaimniekotājs nepieciešamos normatīvos aktus izstrādās sadarbībā ar Kultūras ministriju kā programmas partneri, tādējādi norādot Kultūras ministrijas lomu programmas īstenošanā.  Turklāt Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumu 4. punkts nosaka, ka Kultūras ministrija veic programmas partnera funkcijas Eiropas Ekonomikas zonas finanšu instrumenta līdzfinansētajā programmā “Vietējā attīstība, nabadzības mazināšana un kultūras sadarbība”, savukārt 5.punkts paredz, ka Programmas partnera funkcijas nosaka normatīvajā aktā par programmas ieviešanu. | Anotācijas I. nodaļas “Tiesību akta projekta izstrādes nepieciešamība” 2.punkts |
|  | Viss noteikumu projekts | **Finanšu ministrija**  Lūdzam VARAM kā programmas apsaimniekotāju apliecināt, ka VARAM pārliecināsies par Kultūras ministrijai deleģēto funkciju atbilstošu izpildi. | **Ņemts vērā** | Anotācijas I. nodaļas “Tiesību akta projekta izstrādes nepieciešamība” 2.punkts |
|  | 1.5. projekta līguma grozījumu veikšanas un vienpusēja uzteikuma kārtību. | **Tieslietu ministrija**  Aicinām lietot korektu vadības likumā izmantoto terminoloģiju un noteikumu projekta 1.5. apakšpunktā aizvietot vārdu "veikšanas" ar vārdu "izdarīšanas". | **Ņemts vērā** | 1.5. grozījumu izdarīšanas projekta līgumā nosacījumus un projekta līguma vienpusēja uzteikuma kārtību. |
|  | 4. Kopējais atklātajā konkursā pieejamais programmas līdzfinansējums ir 3 192 354 euro, ko veido Latvijas valsts budžeta līdzfinansējums 15 procentu apmērā – 478 853 euro un Eiropas Ekonomikas zonas finanšu instrumenta līdzfinansējums 85 procentu apmērā – 2 713 501 euro.  5.1. pirmajā atlases kārtā pieejamais programmas līdzfinansējums ir 1 915 413 euro, ko veido Latvijas valsts budžeta līdzfinansējums 15 procentu apmērā – 287 312 euro un Eiropas Ekonomikas zonas finanšu instrumenta līdzfinansējums 85 procentu apmērā – 1 628 101 euro. | **Finanšu ministrija**  MK noteikumu projekta 4.punktā precizēt kopējo pieejamo programmas līdzfinansējuma apmēru uz 3 192 353 EUR un EEZ finanšu instrumenta līdzfinansējuma apmēru uz 2 713 500 EUR, atbilstoši programmas līguma I pielikumam un programmas koncepcijai. Vienlaikus lūdzam veikt atbilstošos precizējumus arī MK noteikumu projekta 5.punktā un anotācijā.  **Tieslietu ministrija**  Lūdzam izvērtēt, vai ir pamatoti saskaņā ar noteikumu projekta 4. punktu paredzēt kopējo atklātajā konkursā pieejamo programmas finansējumu 3 192 354 *euro*, kā arī saskaņā ar 5. punktu noteikt pirmajā atlases kārtā pieejamo programmas līdzfinansējumu 1 915 413 *euro* apmērā. Norādām, ka saskaņā ar līguma par programmas finansēšanu, kas 2020. gada 21. maijā starp Finanšu ministriju un Finanšu instrumentu komiteju (turpmāk – programmas līgums) I pielikumu un II pielikuma 4. punktu pieejamais programmas līdzfinansējums ir 3 192 353 *euro*, savukārt pirmajā atlases kārtā - 1 915 412 *euro.* | **Ņemts vērā**  Papildus veikti precizējumi Anotācijas III. sadaļas 6.punktā. | 4.Kopējais atklātajā konkursā pieejamais programmas līdzfinansējums ir 3 192 353 *euro*, ko veido Latvijas valsts budžeta līdzfinansējums 15 procentu apmērā – 478 853 *euro* un Eiropas Ekonomikas zonas finanšu instrumenta līdzfinansējums 85 procentu apmērā – 2 713 500 *euro*  5.1.pirmajā atlases kārtā pieejamais programmas līdzfinansējums ir 1 915 412 *euro*, ko veido Latvijas valsts budžeta līdzfinansējums 15 procentu apmērā – 287 312 *euro* un Eiropas Ekonomikas zonas finanšu instrumenta līdzfinansējums 85 procentu apmērā – 1 628 100 *euro*. |
|  | 6. Maksimālo programmas līdzfinansējuma likmi, kas pieejama vienam projektam, nosaka atbilstoši līdzfinansējuma saņēmēja juridiskajam statusam:  6.1. līdz 100 procentu līdzfinansējuma likme Latvijas Republikas tiešās vai pastarpinātās valsts pārvaldes iestādēm, atvasinātām publiskām personām, citām valsts iestādēm, kā arī biedrībām un nodibinājumiem;  6.2. līdz 85 procentu līdzfinansējuma likme citām juridiskām personām, kas nav minētas šo noteikumu 6.1.apakšpunktā. Līdzfinansējuma saņēmējs nodrošina savu finansējumu vismaz 15 procentu apmērā no projekta kopējām attiecināmajām izmaksām. | **Tieslietu ministrija**  Tiesiskās noteiktības nolūkā lūdzam precizēt noteikumu projekta 6. punktu, norādot, kā paredzēts noteikt programmas līdzfinansējuma likmi, kas pieejama vienam projektam, vai atbilstošu skaidrojumu sniedzot noteikumu projekta anotācijā.  Tāpat līdzīgi lūdzam izvērtēt, vai ir pamatoti saskaņā ar noteikumu projekta 6.1. apakšpunktu paredzēt biedrībām un nodibinājumiem maksimālo līdzfinansējuma likmi līdz 100%. Noradām, ka atbilstoši līguma par programmas finansēšanu, kas 2020. gada 21. maijā parakstīts starp Finanšu ministriju un Finanšu instrumentu komiteju (turpmāk - programmas līgums), 4.3. apakšpunktam granti var būt līdz 100% no projekta kopējiem attiecināmajiem izdevumiem. Ja līdzfinansējuma saņēmējs ir nevalstiska organizācija vai sociālais partneris kā definēts noteikumu 1.6. apakšpunktā, grantu likme var būt līdz 90% no projekta kopējiem attiecināmajiem izdevumiem. Nepieciešamības gadījumā lūdzam precizēt noteikumu projektu, nodrošinot, ka tiek ievērotas programmas līguma prasības. | **Ņemts vērā**  Precizēts noteikumu projekta 6.1. un 6.2. apakšpunkts.  Papildus lūdzam skatīt šīs izziņas 2.punktu, kā arī  skaidrojumu Anotācijas I. sadaļas 2.punktā attiecībā uz programmas līgumā noteikto 100% likmes piemērošanu nevalstiskajām organizācijām. | 6. Maksimālo programmas līdzfinansējuma likmi, kas pieejama vienam projektam, nosaka atbilstoši līdzfinansējuma saņēmēja juridiskajam statusam:  6.1. nepārsniedz 100 procentu līdzfinansējuma likmi Latvijas Republikas tiešās vai pastarpinātās valsts pārvaldes institūcijām, atvasinātām publiskām personām, citām valsts iestādēm, valsts un pašvaldību kapitālsabiedrībām, kā arī biedrībām un nodibinājumiem;  6.2. nepārsniedz 85 procentu līdzfinansējuma likmi citām juridiskām personām, kas nav minētas šo noteikumu 6.1.apakšpunktā. Līdzfinansējuma saņēmējs nodrošina savu finansējumu vismaz 15 procentu apmērā no projekta kopējām attiecināmajām izmaksām. |
|  | 9. Līdzfinansējuma saņēmējs saņem programmas līdzfinansējumu, ja ir izpildīti šādi nosacījumi:  9.1.līdzfinansējuma saņēmējs ar programmas partneri ir noslēdzis projekta līgumu;  9.2.līdzfinansējuma saņēmējs ir uzsācis īstenot projekta atbalstāmās darbības pēc projekta iesnieguma apstiprināšanas;  9.3.līdzfinansējuma saņēmējs ir sagatavojis un projekta līgumā paredzētajā laikā iesniedzis programmas partnerim projekta starpposma un noslēguma pārskatu, pievienojis dokumentu kopijas saskaņā ar programmas apsaimniekotāja izstrādātu un apstiprinātu izdevumus apliecinošo dokumentu sarakstu, kas publicēts programmas partnera tīmekļvietnē;  9.4.līdzfinansējuma saņēmējs veic visus maksājumus no atsevišķa, projekta īstenošanai paredzēta konta, kas norādīts projekta līgumā. | **Finanšu ministrija**  Izvērtēt un svītrot MK noteikumu projekta 9.punktu un tā nosacījumus ietvert projekta līgumā.  **Tieslietu ministrija**  Lūdzam noteikumu projektā svītrot 9. punktu un neregulēt līdzfinansējuma saņēmēja tiesības uz līdzfinansējuma saņemšanu, kas izsmeļoši reglamentētas vadības likuma 13. panta trešajā daļā. | **Ņemts vērā** | Svītrots. |
|  | 9. Projekta iesniegumu vērtē Kultūras ministrijas izveidota vērtēšanas komisija atbilstoši šo noteikumu pielikumā noteiktajiem projektu iesniegumu vērtēšanas kritērijiem, pieaicinot ārējos ekspertus. Šo noteikumu izpratnē Kultūras ministrija ir programmas partneris. | **Tieslietu ministrija (atkārtotā saskaņošana)**  Lūdzam svītrot noteikumu projekta 9. punktu. Norādām, ka pilnvaras attiecībā uz vērtēšanas komisijas izveidi un ekspertu pieaicināšanu ietvertas Eiropas Ekonomikas zonas finanšu instrumenta un Norvēģijas finanšu instrumenta 2014.—2021. gada perioda vadības likuma 17. pantā, turklāt Kultūras ministrijas loma un kompetence  skaidri noteikta arī Ministru kabineta noteikumu projektā “Eiropas Ekonomikas zonas finanšu instrumenta 2014.–2021.gada perioda programmas “Vietējā attīstība, nabadzības mazināšana un kultūras sadarbība” vispārīgie un iepriekš noteikto projektu īstenošanas noteikumi”. | **Ņemts vērā** | 9. Šo noteikumu izpratnē Kultūras ministrija ir programmas partneris. Projekta iesnieguma iesniedzējs sagatavo un iesniedz projekta iesniegumu programmas partnerim atbilstoši atklātā konkursa projektu iesniegumu atlases nolikuma prasībām un šo noteikumu pielikumā minētajiem projektu iesniegumu vērtēšanas kritērijiem. |
|  | 13.1.5. plašākas sabiedrības – vietējās kopienas, izglītības iestāžu, pašvaldību un citu organizāciju iesaiste kultūras produkta izstrādes procesā. | **Tieslietu ministrija**  Tiesiskās noteiktības nolūkā lūdzam noteikumu projektā precizēt, kas saprotams ar vietējām kopienām 13.1.5. apakšpunkta izpratnē vai atbilstošu skaidrojumu sniegt noteikumu projekta anotācijā. | **Ņemts vērā**  Sniegts skaidrojums Anotācijas I. sadaļas 2.punktā | Anotācijas I. nodaļas “Tiesību akta projekta izstrādes nepieciešamība” 2.punkts |
|  | 12. Projekta iesnieguma iesniedzējs var pretendēt uz līdzfinansējumu, ja projekta iesniegumā ir paredzētas tādas aktivitātes, kas sniedz ieguldījumu abu programmas atklātā konkursa atbalsta virzienu īstenošanā  13.3.izglītības iestāžu (skolu) iesaiste projekta īstenošanā, nodrošinot sadarbību starp izglītības un kultūras profesionāļiem sekmīgākai mērķa grupas iesaistei, abās atbalsta virzienu jomās    13.4.starptautiska sadarbība un pieredzes apmaiņa starp dažādām kultūras institūcijām abās atbalsta virzienu jomās | **Tieslietu ministrija**  Tiesiskās noteiktības nolūkā lūdzam noteikumu projektā precizēt, kas saprotams ar abām atbalsta virziena jomām noteikumu projekta 13.3. un 13.4. apakšpunkta izpratnē. Norādām, ja ar tām saprotami noteikumu projekta 12. punkta ievaddaļā minētie abi programmas atklātā konkursa atbalsta virzieni, lūdzam to nepārprotami atspoguļot noteikumu projektā, piemēram, lietojot attiecīgu saīsinājumu. Norādām, ka saskaņā ar juridiskās tehnikas prasībām visus lietotos saīsinājumus, rakstot pirmo reizi, atšifrē, iekavās norādot to turpmāko lietojumu.  Lūdzam izvērtēt un noteikumu projekta 13.3. apakšpunktā ietvertajos projektu iesniegumu vērtēšanas kritērijos pieturzīmi iekavas aizstāt ar pieturzīmi domuzīme. Norādām, ka iekavās lietotais teksts padara tiesību normu neskaidru un var sašaurināt vai paplašināt normas tvērumu. | **Ņemts vērā** | 12. Projekta iesnieguma iesniedzējs var pretendēt uz līdzfinansējumu, ja projekta iesniegumā ir paredzētas tādas aktivitātes, kas sniedz ieguldījumu abu programmas atklātā konkursa atbalsta virzienu (turpmāk – atbalsta virziens) īstenošanā  13.3 izglītības iestāžu – skolu – iesaiste projekta īstenošanā, nodrošinot sadarbību starp izglītības un kultūras profesionāļiem sekmīgākai mērķa grupas iesaistei, abos atbalsta virzienos  13.4. starptautiska sadarbība un pieredzes apmaiņa starp dažādām kultūras institūcijām abos atbalsta virzienos. |
|  | 13.2.2. aktivitāšu organizēšana kultūras jomas speciālistiem, lai uzlabotu viņu izpratni un kapacitāti plašākas mērķauditorijas un daudzveidīgu tās segmentu sasniegšanā, tā sekmējot sabiedrības saliedētību un sociālās atstumtības mazināšanu  13.2.3. kultūras norišu un ar tām saistītu diskusiju un citu pasākumu organizēšana auditorijas attīstības un kultūras izpratnes, un izpausmju kompetenču uzlabošanai  13.2.5. aktivitāšu organizēšana, kas sekmē kvalitatīvas profesionālās laikmetīgās mākslas un kultūras pieredzi mērķa grupai, kam nav regulāras saskarsmes ar profesionālo mākslu un kultūru | **Tieslietu ministrija**  Lūdzam skaidrot, kāda veida darbības – aktivitātes un pasākumi – tiks uzskatītas par atbalstāmām noteikumu projekta 13.2.2., 13.2.3. un 13.25. apakšpunkta izpratnē. Tiesiskās skaidrības nolūkos šo būtu nepieciešams detalizēti atrunāt attiecīgajos noteikumu projekta apakšpunktos, ņemot vērā, ka pie "uzlabojošām" un "sekmējošām" darbībām praksē varētu paiet ļoti plašs un, iespējams, arī objektīvi nepierādāms darbību loks. | **Panākta vienošanās saskaņošanas laikā**  Nav iespējams detalizēti atrunāt noteikumu projekta 13.2.2., 13.2.3. un 13.25 punktus, jo detalizētāks skaidrojums var ierobežot projekta aktivitāšu kvalitāti un piemērotību katra konkrētā projekta mērķu sasniegšanai. Sniedzot detalizētu aprakstu noteikumu projektā, saredzam risku, ka projekta ietvaros nav iespējams paredzēt tādas aktivitātes, kas sniedz ieguldījumu konkrētā projekta īstenošanā. Vēršam uzmanību, ka projekta ietvaros paredzēto aktivitāšu atbilstību, samērīgumu un objektivitāti pārbauda vērtēšanai piesaistīti ārējie eksperti noteikumu projekta pielikuma 3.10. apakškritērijā un gadījumā, ja projektā paredzētas tādas aktivitātes, kas saskaņā ar ekspertu viedokli ir neatbilstošas, nesamērīgas vai to nepieciešamība nav objektīvi pierādīta vai pierādāma, projekta iesniegumu var lūgt precizēt šīs aktivitātes dzēšot no projekta iesnieguma vai arī projekta iesniegumu noraidīt. | 13.2.2. aktivitāšu organizēšana kultūras jomas speciālistiem, lai uzlabotu viņu izpratni un kapacitāti plašākas mērķauditorijas un daudzveidīgu tās segmentu sasniegšanā, tā sekmējot sabiedrības saliedētību un sociālās atstumtības mazināšanu  13.2.3. kultūras norišu un ar tām saistītu diskusiju un citu pasākumu organizēšana auditorijas attīstības un kultūras izpratnes, un izpausmju kompetenču uzlabošanai  13.2.5. aktivitāšu organizēšana, kas sekmē kvalitatīvas profesionālās laikmetīgās mākslas un kultūras pieredzi mērķa grupai, kam nav regulāras saskarsmes ar profesionālo mākslu un kultūru |
|  | 12.2. tās ir veiktas, ievērojot izmaksu lietderības, ekonomiskuma un efektivitātes principus, kā arī ievērojot publiskā iepirkuma tiesisko regulējumu, tai skaitā noteiktās prasības tirgus priekšizpētes veikšanai | **Finanšu ministrija**  Papildināt MK noteikumu projekta 14.2.apakšpunktu beigās ar vārdiem “nodrošinot caurspīdīgu, pārskatāmu, nediskriminējošu, konkurenci nodrošinošu procedūru”, lai projekta iesnieguma iesniedzējam būtu viennozīmīgi skaidrs, ka arī iepirkumiem, kas ir ārpus Publisko iepirkuma likuma tvēruma, ir jāievēro šie principi.  **Tieslietu ministrija (atkārtotā saskaņošana)**  Lūdzam precizēt noteikumu projekta 12.2. apakšpunktu, precizējot, kādas konkrētas prasības tirgus priekšizpētes veikšanai ir jāievēro (piemēram, ietverot noteikumu projektā atbilstošu atsauci uz normatīvajiem aktiem noteiktā jomā) vai alternatīvi attiecīgu skaidrojumu lūdzam ietvert noteikumu projekta anotācijā. | **Ņemts vērā**  Sniegts skaidrojums anotācijā. | Anotācijas I. nodaļas “Tiesību akta projekta izstrādes nepieciešamība” 2.punkts  14.2. tās ir veiktas, ievērojot izmaksu lietderības, ekonomiskuma un efektivitātes principus, publiskā iepirkuma tiesisko regulējumu (ja attiecināms), kā arī noteiktās prasības tirgus priekšizpētes veikšanai un nodrošina caurspīdīgu, pārskatāmu, nediskriminējošu, konkurenci nodrošinošu preču un pakalpojumu iegādi. |
|  | 14.4. ir nodrošināta atsevišķa grāmatvedības uzskaite par līdzfinansējuma izlietojumu līdzfinansējuma saņēmēja vai projekta partnera (ja attiecināms) grāmatvedības uzskaites reģistros, izmaksas ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli. Izmaksas atbilst tās valsts piemērojamajiem grāmatvedības standartiem, kurā ir reģistrēts projekta iesniedzējs vai projekta partneris, un vispārpieņemtajiem grāmatvedības principiem, un tās atbilst piemērojamo nodokļu un sociālās jomas tiesību aktu prasībām | **Tieslietu ministrija**  Noteikumu projekta 14.4. apakšpunktā norādīts uz "piemērojamiem grāmatvedības standartiem" un "vispārpieņemtiem grāmatvedības principiem". Saistībā ar minēto lūdzam skaidrot, kur minētie standarti un principi regulēti, nepieciešamības gadījumā papildinot noteikumu projektu ar attiecīgo normatīvo regulējumu atbilstoši noteikumu Nr. 108 3.7. apakšnodaļai. | **Panākta vienošanās saskaņošanas laikā** | Anotācijas I. nodaļas “Tiesību akta projekta izstrādes nepieciešamība” 2.punkts |
|  | 15.1.1.1. projekta administrēšanas personāla (piemēram, projekta vadītājs, grāmatvedis) atlīdzības izmaksas (darba samaksa, sociālās garantijas un atvaļinājumi) ar nosacījumu, ka tās atbilst līdzfinansējuma saņēmēja ierastajai atlīdzības politikai. Projekta administrēšanas personāla atlīdzības izmaksas ir attiecināmas, ciktāl tās ir saistītas ar to pasākumu izmaksām, kuras attiecīgajam projekta īstenotājam nebūtu jāveic, ja netiktu ieviests attiecīgais projekts  13.1.2.1. atlīdzība un ar to saistītās izmaksas (sociālās apdrošināšanas maksājumi un sociālās garantijas), kas atbilst līdzfinansējuma saņēmēja vai projekta partnera (ja attiecināms) ierastajai atlīdzības politikai. Personāla atlīdzības izmaksas ir attiecināmas, ciktāl tās ir saistītas ar to pasākumu izmaksām, kuras attiecīgajam projekta īstenotājam nebūtu jāveic, ja netiktu ieviests attiecīgais projekts | **Tieslietu ministrija**  Lūdzam izvērtēt un precizēt noteikumu projekta 15.1.1.1. un 15.1.2.1. apakšpunktā ietverto nosacījumu, ka projekta administrēšanas personāla atlīdzības un projekta īstenošanā iesaistītā projekta personāla atlīdzības izmaksas atbilst līdzfinansējuma saņēmēja ierastajai atlīdzības politikai, tā vietā skaidri paredzot konkrētus, izmērāmus un pārbaudāmus kritērijus, pēc kuriem var noteikt, ka attiecīgā atlīdzība atbilst ierastai atlīdzības politikai. Izsakām bažas, ka pretējā gadījumā ir apdraudēta minēto noteikumu projekta normu nepārprotama izpratne un pareiza piemērošana praksē. Tāpat līdzīgi lūdzam izvērtēt un precizēt noteikumu projekta pielikuma 2.18. punktu, paredzot kritērijus, pēc kuriem tiks aprēķināts atalgojums, kuru maksā par attiecīgu darbu.  Papildus lūdzam noteikumu projekta 15.1.2. apakšpunktā svītrot pieturzīmi iekavasattiecībā uz norādi, ka tas nav projekta administrēšanas personāls, jo minētā pieturzīme ir lieka.  **Tieslietu ministrija (atkārtotā saskaņošana)**  Uzturam iebildumu saistībā ar noteikumu projekta 13.1.1.1. apakšpunktā un 13.1.2.1. apakšpunktā ietvertajām normām, kas paredz, ka projekta administrēšanas personāla atlīdzības izmaksas ir attiecināmas, ja tās atbilst līdzfinansējuma saņēmēja vai projekta partnera ierastajai atlīdzības politikai. Vēršam uzmanību, ka projekta atlīdzības politika var laika gaitā arī mainīties, turklāt nav skaidrs, kādā laika nogrieznī šī politika tiks vērtēta. Ja ierasto atlīdzības politiku nav iespējams precīzi raksturot noteikumu projektā, noteikumu projekta anotācijā būtu ietverams skaidrojums (piemērs), kas varētu tikt praksē uzskatīts par ierasto atlīdzības politiku.  Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | **Ņemts vērā**  Sniegts skaidrojums anotācijā. | Anotācijas I. nodaļas “Tiesību akta projekta izstrādes nepieciešamība” 2.punkts  15.1.1.1. projekta vadītāja, projekta vadītāja asistenta, grāmatveža, u.c. projekta administrēšanā iesaistītā personāla atlīdzības izmaksas (darba samaksa, sociālās garantijas, atvaļinājumu un obligāto veselības pārbaužu izmaksas, kas paredzētas ārējos normatīvajos aktos par atlīdzības noteikšanu par darba un amata pienākumu izpildi) ar nosacījumu, ka tās atbilst līdzfinansējuma saņēmēja vai projekta partnera (ja attiecināms) ierastajai atlīdzības politikai. Izmaksas ir attiecināmas, ciktāl tās ir saistītas ar to pasākumu izmaksām, kuras attiecīgajam līdzfinansējuma saņēmējam nebūtu jāveic, ja netiktu ieviests attiecīgais projekts;  15.1.2.1. atlīdzība un ar to saistītās izmaksas (sociālās apdrošināšanas maksājumi un sociālās garantijas), kas atbilst līdzfinansējuma saņēmēja vai projekta partnera (ja attiecināms) ierastajai atlīdzības politikai. Izmaksas ir attiecināmas, ciktāl tās ir saistītas ar to pasākumu izmaksām, kuras attiecīgajam projekta īstenotājam nebūtu jāveic, ja netiktu ieviests attiecīgais projekts; |
|  | 15.1.1.1. projekta administrēšanas personāla (piemēram, projekta vadītājs, grāmatvedis) atlīdzības izmaksas (darba samaksa, sociālās garantijas un atvaļinājumi) ar nosacījumu, ka tās atbilst līdzfinansējuma saņēmēja ierastajai atlīdzības politikai. Projekta administrēšanas personāla atlīdzības izmaksas ir attiecināmas, ciktāl tās ir saistītas ar to pasākumu izmaksām, kuras attiecīgajam projekta īstenotājam nebūtu jāveic, ja netiktu ieviests attiecīgais projekts  15.1.3.6.1. organizēšanas izmaksas, tai skaitā kancelejas, publicitātes, informācijas un tulkošanas izmaksas  15.1.3.6.2. ēdināšanas pakalpojumu izmaksas  15.1.6. pasākumu norisei nepieciešamo tulkošanas pakalpojumu izmaksas    15.1.8. informācijas un publicitātes pasākumu izmaksas | **Tieslietu ministrija**  Atbilstoši noteikumu Nr. 108 2.3. apakšpunktam lūdzam noteikumu projekta tekstu rakstīt atbilstošā vienotā stilistikā, izmantojot vienveidīgas un standartizētas vārdiskās izteiksmes. Proti, lūdzam attiecināmās izmaksas uzskaitījumā norādīt vienveidīgi un konsekventi, raksturojot tieši izmaksas nevis darbības, kuru ietvaros izmaksas rodas (piemēram, noteikumu projekta 15.1.1. apakšpunktā lūdzam norādīt, kādas konkrēti ar atvaļinājumu saistītas izmaksas tiek atlīdzinātas, nevis vienkārši norādīt par atvaļinājumu u.tml.), tāpat lūdzam pārskatīt un precizēt vairākas attiecināmās izmaksas, kas noteikumu projektā raksturotas pārāk vispārīgi, t.i., bez atbilstoša precizējoša skaidrojuma vai piemēru uzskaitījuma, piemēram, informācijas izmaksas noteikumu projekta 15.1.3.6. un 15.1.8. apakšpunktā, pasākumu norisei nepieciešamo tulkošanas pakalpojumu izmaksas noteikumu projekta 15.1.6. apakšpunktā, tāpat nav skaidrs, ciktāl attiecināmas ir ar ēdināšanu saistītas izmaksas (noteikumu projekta 15.1.3.6.2. apakšpunktā paredzēts attiecināt ēdināšanas pakalpojumu izmaksas, savukārt noteikumu projekta 16.2. apakšpunkts paredz, ka attiecināmas nav personālam apmaksātas ēdienreizes). Alternatīvi lūdzam sniegt skaidrojumu (ja nepieciešams, piemēru veidā) par attiecīgajām izmaksām noteikumu projekta anotācijā.  **Tieslietu ministrija (atkārtotā saskaņošana)**  Lūdzam precizēt noteikumu projekta 13.1.5. apakšpunktā ietverto jēdzienu - "pasākumu organizēšanas izmaksas", norādot konkrētāk (nepieciešamības gadījumā - piemērveidā), kādas izmaksas šis jēdziens sevī ietver vai attiecīgu skaidrojumu lūdzam ietvert noteikumu projekta anotācijā.  **Finanšu ministrija**  Precizēt MK noteikumu projekta 15.1.3.6.1.apakšpunktu, 15.1.6.apakšpunktu un 15.1.8.apakšpunktu, lai novērstu publicitātes un tulkošanas izmaksu dublēšanos. Vienlaikus lūdzam papildināt MK noteikumu projekta 15.1.6.apakšpunktu, kādi tieši pasākumi tajā ir paredzēti. | **Ņemts vērā** | 15.1.1.1. projekta vadītāja, projekta vadītāja asistenta, grāmatveža, u.c. projekta administrēšanā iesaistītā personāla atlīdzības izmaksas (darba samaksa, sociālās garantijas, atvaļinājumu un obligāto veselības pārbaužu izmaksas, kas paredzētas ārējos normatīvajos aktos par atlīdzības noteikšanu par darba un amata pienākumu izpildi) ar nosacījumu, ka tās atbilst līdzfinansējuma saņēmēja vai projekta partnera (ja attiecināms) ierastajai atlīdzības politikai. Izmaksas ir attiecināmas, ciktāl tās ir saistītas ar to pasākumu izmaksām, kuras attiecīgajam līdzfinansējuma saņēmējam nebūtu jāveic, ja netiktu ieviests attiecīgais projekts;  15.1.6.1. pasākumu organizēšanas izmaksas, piemēram, izmaksas par tehnisko nodrošinājumu, telpu nomas izmaksas, u.c.  15.1.6.2. ēdināšanas pakalpojumu izmaksas pasākumu dalībniekiem  15.1.6.3. tulkošanas pakalpojumu izmaksas  15.1.7. informācijas un publicitātes pasākumu izmaksas, piemēram, tīmekļvietnes vai tīmekļvietnes sadaļas izveides izmaksas, publikāciju izmaksas un citas ar projekta publicitātes nodrošināšanu saistītās izmaksas |
|  | 15.1.1. projekta administrēšanas izmaksas (nepārsniedzot 20 procentus no projekta kopējām attiecināmajām izmaksām):  15.2.netiešās attiecināmās izmaksas, tai skaitā izmaksas, kas saistītas ar telpu nomu, komunālo pakalpojumu izmaksām, kancelejas preču, aprīkojuma un programmatūras iegādes izmaksām, un citas izmaksas, kas netieši saistītas ar projekta īstenošanas administrēšanu. Netiešās attiecināmās izmaksas aprēķina kā vienotu likmi 10 procentu apmērā no tiešajām attiecināmajām kopējā projekta administrēšanas personāla atlīdzības izmaksām.  Noteikumu projekta pielikums  2.16. Projekta administrēšanas izmaksas nepārsniedz 20 procentus no kopējā budžeta  2.17. Netiešās attiecināmās izmaksas nepārsniedz 10 procentus no projekta kopējām personāla izmaksām. | **Tieslietu ministrija**  Tiesiskās noteiktības nolūkā lūdzam noteikumu projektā salāgot noteikumu projekta 15.1.1. apakšpunkta ievaddaļā ietverto nosacījumu ar noteikumu projekta pielikuma 2.16. apakšpunktā ietverto projektu iesniegumu vērtēšanas kritēriju, savukārt noteikumu projekta 15.2. apakšpunkta otro teikumu ar noteikumu projekta pielikuma 2.17. apakšpunktā ietverto projektu iesniegumu vērtēšanas kritēriju.  **Tieslietu ministrija (atkārtotā saskaņošana)**  Tiesiskās noteiktības nolūkā lūdzam precizēt noteikumu projekta 13.2. apakšpunktu, skaidrojot tajā lietoto jēdzienu - "projekta personāls", kā arī 14.2. apakšpunktu, skaidrojot tajā lietoto jēdzienu - "personāls" (norādot par kādu personālu katrā gadījumā ir runa vai attiecīgu skaidrojumu sniedzot noteikumu projekta anotācijā). Norādām, ka noteikumu projekta 13.1.1.1. apakšpunktā lietots jēdziens "projekta administrēšanas personāls", savukārt 13.1.2. apakšpunktā - "projekta īstenošanā iesaistītais projekta personāls", kas pēc būtības ietver sevī jēdzienu "projekta administrēšanas personāls". Uzsveram, ka viena jēdziena izteikšanai jāizmanto vieni un tie paši termini. Iekšējā terminoloģiskā konsekvence nodrošina iekšējā normatīvā akta skaidrību, novēršot pretrunīgus viedokļus vai šaubas par dažādu terminu saturu.  **Kultūras ministrija**  Lūdzam precizēt Projekta 15.2.punktu, svītrojot aiz vārdiem „kopējā projekta” vārdu „administrēšanas”, ņemot vērā to, ka netiešās attiecināmās izmaksas aprēķina, kā vienotu likmi 10 procentu apmērā no tiešajām attiecināmajām kopējām projekta personāla atlīdzības izmaksām. | **Ņemts vērā** | 15.1.1.   projekta administrēšanas izmaksas (nepārsniedzot 20 procentus no projekta kopējām attiecināmajām izmaksām):  15.2. netiešās attiecināmās izmaksas, tai skaitā izmaksas, kas netieši saistītas ar projekta īstenošanas administrēšanu, piemēram, ar telpu nomu, komunālo pakalpojumu izmaksām, kancelejas preču, aprīkojuma un programmatūras iegādes izmaksām. Netiešās attiecināmās izmaksas aprēķina kā vienotu likmi 10 procentu apmērā no šo noteikumu 15.1.1.1. un 15.1.2.1. apakšpunktā minētā personāla tiešajām attiecināmajām atlīdzības izmaksām.  16.2.    šo noteikumu 15.1.1.1. un 15.1.2.1. apakšpunktā minētajam personālam un 15.1.3. apakšpunktā minētajiem ekspertiem apmaksātas ēdienreizes, transporta izdevumu kompensācija nokļūšanai no dzīvesvietas līdz darbavietai  Noteikumu projekta pielikums  2.14. Projekta iesniegumā iekļautās attiecināmās izmaksas atbilst šo noteikumu noteiktajiem izmaksu attiecināmības nosacījumiem, t.sk. projekta administrēšanas izmaksas nepārsniedz 20 procentus no projekta kopējām attiecināmajām izmaksām un netiešās attiecināmās izmaksas nepārsniedz 10 procentus no šo noteikumu 15.1.1.1. un 15.1.2.1. apakšpunktā minētā personāla tiešajām attiecināmajām atlīdzības izmaksām. |
|  | 15.1.4. sadarbības un pieredzes apmaiņas pasākumu (apmācības, konferences, semināri), kas tiek organizēti Latvijā vai donorvalstīs, izmaksas | **Finanšu ministrija**  precizēt MK noteikumu projekta 15.1.4.apakšpunkta redakciju, jo nav viennozīmīgi skaidrs, vai tajā ir paredzēta sadarbības un pieredzes apmaiņas pasākumu organizēšana vai dalība tajos | **Ņemts vērā** | 15.1.6. ar projekta aktivitāšu saistīto pasākumu (t.sk. Latvijā vai donorvalstīs notiekošo sadarbības un pieredzes apmaiņas pasākumu), piemēram, darbnīcu, apmācību, semināru, konferenču ārpakalpojumu izmaksas |
|  | 16.Atklātā konkursa ietvaros nav attiecināmas šādas izmaksas:  […] | **Tieslietu ministrija**  Tiesiskās noteiktības nolūkā lūdzam noteikumu projektā precizēt noteikumu projekta 16. punktu, norādot, vai izmaksas, kas nav minētas noteikumu projekta 15. punktā, arī nav attiecināmas; | **Ņemts vērā** | 16. Atklātā konkursa ietvaros nav attiecināmas šādas izmaksas:  […]  16.18. citas izmaksas, kas nav minētas šo noteikumu 15.punktā |
|  | 17. Šo noteikumu ietvaros līdzfinansējuma saņēmēja vai projekta partnera aktivitātēm nesniedz atbalstu, kas kvalificējams kā komercdarbības atbalsts. | **Tieslietu ministrija**  Ņemot vērā, ka noteikumu projektā ietvertas vienīgi atsauces uz regulas Nr. 1295/2013 definīciju, saskaņā Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu lūdzam sniegt pamatotu skaidrojumu par regulas Nr. 1295/2013 prasību ieviešanas ar noteikumu projektu nepieciešamību un mērķi. Vienlaikus vēršam uzmanību, ka noteikumu projekta 17. punktā nav ietvertas atsauces uz noteikumu projekta anotācijas V sadaļas 1. tabulas A ailē norādīto regulas Nr. 1295/2013 2. panta 1.punktu. Norādām, ka vienīgais regulu ieviešanas veids nacionālajos normatīvajos aktos ir atsauču veidošana uz tām, attiecīgi lūdzam papildināt noteikumu projekta 17. pantu ar atsauci uz iepriekš minēto Eiropas Savienības regulas normu vai nepieciešamības gadījumā precizēt minēto tabulu. | **Ņemts vērā**  Sniegts skaidrojums Anotācijas I. sadaļas 2.punktā, kā arī precizēta Anotācijas V. sadaļas 1. tabulas B aile. | Anotācijas I. nodaļas “Tiesību akta projekta izstrādes nepieciešamība” 2.punkts  Anotācijas V. sadaļa “Tiesību akta projekta atbilstība Latvijas Republikas starptautiskajām saistībām” 1.tabula |
|  | 18. Projekta iesnieguma iesniedzējs ir:  18.1. Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde (izņemot pašvaldību un pašvaldības iestādi), kuru pamatdarbība ir kultūras vai radošajā nozarē saskaņā ar Eiropas Parlamenta un Padomes Regulas (ES) Nr.1295/2013 (2013.gada 11.decembris), ar ko izveido programmu “Radošā Eiropa” (2014. – 2020. gads) un atceļ Lēmumu Nr.1718/2006/EK, Lēmumu Nr.1855/2006/EK un Lēmumu Nr.1041/2009/EK, 2.panta 1.punktā noteikto definīciju ar pieredzi profesionālās mākslas un kultūras jomā;  18.2.Latvijas Republikas pašvaldība vai pašvaldības iestāde partnerībā ar kultūras organizāciju, kas ir Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde, kuru pamatdarbība ir kultūras vai radošajā nozarē saskaņā ar Eiropas Parlamenta un Padomes Regulas (ES) Nr.1295/2013 (2013.gada 11.decembris), ar ko izveido programmu “Radošā Eiropa” (2014. – 2020. gads) un atceļ Lēmumu Nr.1718/2006/EK, Lēmumu Nr.1855/2006/EK un Lēmumu Nr.1041/2009/EK, 2.panta 1.punktā noteikto definīciju ar pieredzi profesionālās mākslas un kultūras jomā.  19.Projekta iesnieguma iesniedzējs projektu īsteno kopā ar vienu vai vairākiem donorvalstu partneriem, kas ir donorvalstu publisko vai privāto tiesību juridiskā persona, kuru pamatdarbība ir kultūras vai radošajā nozarē saskaņā Eiropas Parlamenta un Padomes Regulas (ES) Nr.1295/2013 (2013.gada 11.decembris), ar ko izveido programmu “Radošā Eiropa” (2014. – 2020. gads) un atceļ Lēmumu Nr.1718/2006/EK, Lēmumu Nr.1855/2006/EK un Lēmumu Nr.1041/2009/EK, 2.panta 1.punktā noteikto definīciju, kā arī fiziskas personas, kas ir Lihtenšteinas Firstistes likumīgie rezidenti. Partnerība ar vismaz vienu donorvalstu partneri ir obligāta. | **Kultūras ministrija**  Lūdzam precizēt Projekta 18.1. un 18.2.punktu, svītrojot vārdus „ar pieredzi profesionālās mākslas un kultūras jomā”, jo projekta iesnieguma iesniedzēja atbilstību Projekta 18.1. un 18.2.punktā noteiktajiem nosacījumiem vērtē Projekta pielikuma „Atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu iesniegumu vērtēšanas kritēriji” (turpmāk – pielikums) 2.1.atbilstības kritērijā, savukārt pieredzi profesionālās mākslas jomā vērtē 3.4.kvalitātes kritērijā.  **Tieslietu ministrija**  Lūdzam noteikumu projektā (sk. 18., 19. punktu) atsauces uz Eiropas Savienības tiesību aktu – Eiropas Parlamenta un Padomes 2013. gada 11. decembra Regulu (ES) Nr. 1295/2013, ar ko izveido programmu "Radošā Eiropa" (2014.–2020. gads) un atceļ Lēmumu Nr. 1718/2006/EK, Lēmumu Nr. 1855/2006/EK un Lēmumu Nr. 1041/2009/EK (turpmāk – regula Nr. 1295/2013), noformēt atbilstoši noteikumu Nr. 108 170.-172. punktam, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā *EUR-Lex* datu bāzē. | **Ņemts vērā** | 10. Projekta iesnieguma iesniedzējs ir:  10.1. Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde (izņemot pašvaldību un pašvaldības iestādi), kuru pamatdarbība ir kultūras vai radošajā nozarē saskaņā ar Eiropas Parlamenta un Padomes 2013.gada 11.decembra Regulas (ES) Nr.1295/2013, ar ko izveido programmu “Radošā Eiropa” (2014. – 2020. gads) un atceļ Lēmumu Nr.1718/2006/EK, Lēmumu Nr.1855/2006/EK un Lēmumu Nr.1041/2009/EK (turpmāk – Regula Nr. 1295/2013), 2.panta 1.punktā noteikto definīciju;  16.2. Latvijas Republikas pašvaldība vai pašvaldības iestāde partnerībā ar kultūras organizāciju, kas ir Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde, kuru pamatdarbība ir kultūras vai radošajā nozarē saskaņā ar Regulas Nr. 1295/2013 2.panta 1.punktā noteikto definīciju.  11. Projekta iesnieguma iesniedzējs projektu īsteno kopā ar vienu vai vairākiem donorvalstu partneriem, kas ir donorvalstu publisko vai privāto tiesību juridiskā persona, kuru pamatdarbība ir kultūras vai radošajā nozarē saskaņā ar Regulas Nr. 1295/2013 2.panta 1.punktā noteikto definīciju, kā arī fiziskas personas, kas ir Lihtenšteinas Firstistes likumīgie rezidenti. Partnerība ar vismaz vienu donorvalstu partneri ir obligāta. |
|  | 18. Projekta iesnieguma iesniedzējs ir:  18.1. Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde (izņemot pašvaldību un pašvaldības iestādi), kuru pamatdarbība ir kultūras vai radošajā nozarē […] | **Latvijas Lielo pilsētu asociācija**  Latvijas Republikas publisko tiesību juridiskā persona atbilstoši Valsts pārvaldes iekārtas likuma terminiem var kvalificēties tikai valsts vai pašvaldība (Valsts pārvaldes iekārtas likuma 1. panta 1. punkts), bet valsts vai pašvaldība rīkojas tikai caur savām iestādēm – tiešām vai pastarpinātām pārvaldes iestādēm, kas arī atsevišķi ir minētas normas uzskaitījumā.  Līdz ar to nav saprotams, kas ir saprotams ar vārdiem *“Latvijas Republikas publisko tiesību juridiskā persona”*. Lūdzam sniegt skaidrojumu.  Vienlaikus lūdzam apliecināt, ka pašvaldības kapitālsabiedrība var būt finansējuma saņēmējs kā privāto tiesību juridiskā persona. | **Ņemts vērā**  Ar vārdiem “Latvijas Republikas publisko tiesību juridiskā persona” saprotams Latvijas Republikas tiešās vai pastarpinātās valsts pārvaldes iestādes, atvasinātas publiskas personas, citas valsts iestādes, kā arī apstiprinām, ka pašvaldības kapitālsabiedrība var būt finansējuma saņēmējs kā privāto tiesību juridiskā persona. | 10. Projekta iesnieguma iesniedzējs ir:  10.1. Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde (izņemot pašvaldību un pašvaldības iestādi), kuru pamatdarbība ir kultūras vai radošajā nozarē […] |
|  | 20. Papildus šo noteikumu 18. un 19.punktā noteiktajam projekta iesnieguma iesniedzējs projekta īstenošanā var veidot partnerību ar citu publisko vai privāto tiesību juridisku personu, tiešās vai pastarpinātās pārvaldes iestādi, citu valsts iestādi, kas ir reģistrēta Latvijas Republikā, ja tas nepieciešams projekta mērķa un rezultātu sasniegšanai. | **Finanšu ministrija**  Precizēt MK noteikumu projekta 20.punkta redakciju par nacionāliem projekta partneriem, jo atbilstoši programmas līguma II pielikuma 2.1.apakšpunktam atklātajā konkursā nav paredzēti nacionālie projekta partneri. Vienlaikus vēršam uzmanību, ka atbilstoši 2019.gada 16.aprīlī MK apstiprinātajās programmas koncepcijas[[1]](#footnote-1) 4.2.apakšpunktā minētajam projektu īstenotāji var iesaistīt: (1) izglītības iestādes kā kontaktpunktu starp projekta īstenotāju un mērķauditoriju, ar mērķi nodrošināt informācijas apmaiņu, izprast mērķa grupas vajadzības un specifiku; (2) pašvaldības, tas ir pašvaldības var sniegt atbalstu dažādos veidos – sniedzot līdzfinansējumu, savstarpēji sadarbojoties, nodrošinot infrastruktūru, t.i., nodrošinot pasākumu norises vietas pēc iespējas tuvāk mērķauditorijas dzīvesvietai, tādējādi panākot jaunradīto kultūras produktu mobilitāti. Ņemot vērā minēto, lūdzam papildināt anotāciju ar skaidrojumu. Situācijā, ja tomēr ir plānots piesaistīt papildus nacionālo partneri, aicinām izvērtēt nepieciešamību ierosināt atbilstošus grozījumus programmas līgumā. | **Ņemts vērā**  Izvērtēts un noteikumu projektā svītrots 20.punkts, neparedzot iespēju piesaistīt citas organizācijas kā nacionālos sadarbības partnerus, kas nav iepriekš paredzēti programmas līgumā.  Vēršam uzmanību, ka projekta starpdisciplinaritāti iespējams nodrošināt, piesaistot dažādu jomu ekspertus projekta īstenošanā, neparedzot tos kā atsevišķus sadarbības partnerus, bet gan kā ekspertus, kas piesaistīti attiecīgajai aktivitātei. | Svītrots |
|  | 21. Projekta iesnieguma iesniedzējs sagatavo un iesniedz projekta iesniegumu atbilstoši atklātā konkursa nolikuma prasībām un atklātā konkursa projektu iesniegumu vērtēšanas kritērijiem (pielikums). | **Tieslietu ministrija**  Saskaņā ar noteikumu Nr. 108 3.2. apakšpunktu normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Attiecīgi lūdzam izvērtēt un svītrot noteikumu projekta 21. punktu kā vadības likuma 16. panta trešās daļas, kā arī pēc būtības 1. panta 17. punkta un 19. panta otrās daļas dublējošu. | **Ņemts vērā** | Svītrots |
|  | 26.3. līdzfinansējuma saņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas | **Finanšu ministrija**  Dzēst no MK noteikumu projektā 26.3.apakšpunktu un MK noteikumu projekta 1.pielikuma 2.21. un 2.22.kritēriju par sankciju pārbaudēm, papildinot ar skaidrojumu anotācijā un ietvert tos atklātā konkursa nolikumā, lai nodrošinātu vienādu pieeju visās programmas, kā arī ņemot vērā, ka minētie nosacījumi par sankcijām ir noteikti Sankciju likumā | **Ņemts vērā** | Svītrots.  Anotācijas I. nodaļas “Tiesību akta projekta izstrādes nepieciešamība” 2.punkts |
|  | 26.3. līdzfinansējuma saņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas | **Tieslietu ministrija**  Tiesiskās noteiktības nolūkā lūdzam noteikumu projektā precizēt noteikumu projekta 26.3. apakšpunktu, ietverot tajā atsauci uz atbilstošu Starptautisko un Latvijas Republikas nacionālo sankciju likuma normu (11.2 panta trešo daļu), kā arī izvērtēt un skaidrot, vai tiesības vienpusēji atkāpties no projekta līguma nav attiecināmas arī uz gadījumiem, ja sankcijas tiek piemērotas projekta partneriem, nepieciešamības gadījumā to atbilstoši atspoguļojot noteikumu projektā. | **Panākta vienošanās saskaņošanas laikā**  Skaidrojam, ka, lai nodrošinātu vienādu pieeju visās programmās, tiek dzēsts 26.3. apakšpunkts, kā arī svītroti šī noteikumu projekta pielikuma 2.21. un 2.22.apakšpunkti un Anotācija papildināta ar skaidrojumu, ka nosacījumi tiks iekļauti atklātā konkursa nolikumā un projekta līgumā, kā arī izvērtējums tiks veikts pirms maksājumu veikšanas.  Lūdzam skatīt šīs izziņas 28. punktu. | Svītrots.  Anotācijas I. nodaļas “Tiesību akta projekta izstrādes nepieciešamība” 2.punkts |
|  | Viss noteikumu projekta pielikums | **Tieslietu ministrija**  Tiesiskās noteiktības nolūkā lūdzam noteikumu projektā precizēt, kas saprotams ar Ministru kabineta noteikumiem noteikumu projekta pielikumā (sk., piem., pielikuma 2.1., 2.2., 2.8. apakšpunktā ietvertajos projektu iesniegumu vērtēšanas kritērijos u.c.). | **Ņemts vērā**  Pieteikts saīsinājums “noteikumi”, kas attiecīgi lietots visā noteikumu projekta pielikumā | Viss noteikumu projekta pielikums |
|  | Viss noteikumu projekta pielikums | **Finanšu ministrija**  MK noteikumu projekta 17.punkts nosaka, ka “šo noteikumu ietvaros līdzfinansējuma saņēmēja vai projekta partnera aktivitātēm nesniedz atbalstu, kas kvalificējams kā komercdarbības atbalsts.” Vienlaikus anotācijā ir skaidrots, ka projektu ietvaros veidotie kultūras produkti būs fokusēti uz izpratnes veidošanu bērnu un jauniešu auditorijai par kultūras procesiem un projektiem ir nekomerciāls raksturs, jo tos īstenojot nav plānots gūt ieņēmumus (biļešu ieņēmumi, maksas pakalpojumi u.c. pašu ieņēmumi), kas pārsniegtu 50 procentus no projekta īstenošanai kopējām nepieciešamām izmaksām, tādējādi tiem nav saimnieciska rakstura pazīmes un attiecīgi komercdarbības atbalsta noteikumi nav jāpiemēro.  Ņemot vērā, ka ienākumu/izdevumu proporcija ir izslēdzošs kritērijs (proti, lai ieņēmumi nepārsniegtu 50 procentus no projekta īstenošanai kopējām nepieciešamām izmaksām), lai projekts kvalificētos finansējumam, un tas ir jāvērtē projekta pieteikumā, lūdzam papildināt projekta vērtēšanas kritēriju ar šo nosacījumu. | **Panākta vienošanās saskaņošanas laikā**  Atbilstoši Eiropas Komisijas Paziņojumā par valsts atbalsta jēdzienu 34.punktā noteiktajam atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var, ņemot vērā to īpašo raksturu, būt organizētas nekomerciāli un tādējādi būt tādas, kurām nav saimnieciska rakstura. Tādējādi to publiskais finansējums var nebūt valsts atbalsts. Eiropas Komisija uzskata, ka publiskā finansējuma piešķiršana kultūras vai kultūrvēsturiskā mantojuma saglabāšanas pasākumam, kas visai sabiedrībai pieejams bez maksas, kalpo tīri sociālam mērķim, kam nav saimnieciska rakstura.  Ņemot vērā Eiropas Komisijas Paziņojumā par valsts atbalsta jēdzienu noteikto, kā arī ņemot vērā to, ka projekta ietvaros nav paredzēti biļešu ieņēmumi, atklāta konkursa ietvaros nav plānots sniegt tāda veida atbalstu, kas kvalificējas kā valsts atbalsts. | Viss noteikumu projekta pielikums |
|  | Noteikumu projekta pielikums | **Tieslietu ministrija**  Lūdzam izvērtēt un precizēt noteikumu projektu attiecībā uz tajā lietotajiem terminiem – projekta iesnieguma iesniedzējs (organizācija) un projekta vadība (administrēšana) noteikumu projekta pielikumā, kas atšķiras no lietotās terminoloģijas noteikumu projekta pamattekstā.  Norādām, ka viena jēdziena izteikšanai noteikumu projektā būtu jāizmanto vieni un tie paši termini. Iekšējā terminoloģiskā konsekvence nodrošina noteikumu projekta skaidrību, novēršot pretrunīgus viedokļus vai šaubas par dažādu terminu saturu; | **Ņemts vērā**    Precizēts noteikumu projekta pielikuma 3.4., 3.5., 3.6., 3.7.apakšpunkts. | Noteikumu projekta pielikums |
|  | Noteikumu projekta pielikums | **Finanšu ministrija**  Precizēt MK noteikumu projekta pielikumā kritērijus, vienlaikus papildinot ar skaidrojumu anotācijā par pielikumā minēto projekta partneri no Latvijas, jo nav viennozīmīgi saprotams vai tas ir domāts MK noteikumu projekta 18.2.apakšpunkta vai 20.punkta izpratnē vai arī abi. | **Ņemts vērā**  Papildus skaidrojam, ka dzēsts noteikumu projekta 20.punkts, tādējādi projekta partneris var būt tikai donorvalstu partneris vai pašvaldības gadījumā kultūras organizācija. Precizēts noteikumu projekta pielikuma 2.2., 2.6., 3.4., 3.5., 3.6., 3.7. apakšpunkts. | Noteikumu projekta pielikums |
|  | Noteikumu projekta pielikums | **Tieslietu ministrija**  Tiesiskās noteiktības nolūkā lūdzam noteikumu projektā precizēt noteikumu projekta pielikuma 1.2. apakšpunktu, aizvietojot vārdu "pavaddokumenti" ar vārdu "dokumenti", ņemot vērā nolikuma saturu atbilstoši Ministru kabineta 2018. gada 13. novembra noteikumu Nr. 683 "Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi" 8.12. apakšpunktam, vai skaidrot termina "pavaddokumenti" saturu noteikumu projekta anotācijā. | **Ņemts vērā** | Noteikumu projekta pielikums |
|  | Noteikumu projekta pielikums | **Tieslietu ministrija**  Tiesiskās noteiktības nolūkā lūdzam noteikumu projektā precizēt noteikumu projekta pielikuma 1.4. apakšpunktu, norādot, vai prasība projekta iesniegumu sagatavot latviešu valodā vai tam pievienot tulkojumu latviešu valodā attiecināma arī uz projekta iesniegumam pievienotiem dokumentiem.  **Tieslietu ministrija (atkārtota saskaņošana)**  Vēršam uzmanību, ka no noteikumu projekta pielikuma 1.4. apakšpunkta nav skaidri saprotams, vai ietvertā projekta iesniegumam pievienotie atklātā konkursa nolikumā minētie dokumenti iesniedzami  atklātā konkursa nolikumā noteiktajā valodā vai arī vienīgi angļu valodā. Norādām, ka iekavās lietotais teksts padara tiesību normu neskaidru un var sašaurināt vai paplašināt normas tvērumu.  **Finanšu ministrija (atkārtota saskaņošana)**  Lūdzam precizēt MK noteikumu projekta pielikumā 1.4.kritēriju, ņemot vērā Valsts valodas likuma prasības attiecībā uz valsts valodas lietošanu. Atbilstoši 2020.gada 28.oktobra programmas sadarbības komitejā Kultūras ministrijas (turpmāk - KM) pārstāvja paustajai informācijai projekta iesnieguma veidlapu plānots sagatavot un aizpildīt angļu valodā un papildus pievienot projekta aprakstu arī latviešu valodā, balstoties uz 2020.gada 23.oktobrī KM ar Valsts valodas centru elektroniski saskaņoto pieeju. Lūdzam atbilstoši papildināt MK noteikuma projekta anotāciju ar skaidrojumu, tsk. par Valsts valodas centra saskaņoto pieeju. | **Ņemts vērā**  Sniegts skaidrojums anotācijā | Anotācijas I. nodaļas “Tiesību akta projekta izstrādes nepieciešamība” 2.punkts  Noteikumu projekta pielikums |
|  | Noteikumu projekta pielikums | **Finanšu ministrija**  Precizēt MK noteikumu projekta pielikumā 1.7. kritēriju par projekta iesnieguma iesniegšanu, jo nav viennozīmīgi saprotams vai projekta iesnieguma iesniedzējs projekta iesniegumu varēs oficiāli iesniegt elektroniskā veidā vai tikai oficiāli parakstītu “papīra” formātā. Vēršam uzmanību, ka COVID-19 apstākļos projektu iesniegumu iesniedzējiem būtu jābūt nodrošinātai iespējai iesniegt projekta iesniegumu arī elektroniski, kā piemēram, VARAM atklātajā konkursā “Ar vēsturiski piesārņotajām teritorijām saistīto risku samazināšana” gadījumā[[2]](#footnote-2), vienlaikus papildinot ar skaidrojumu anotāciju.  **Tieslietu ministrija (atkārtotā saskaņošana)**  Atkārtoti lūdzam sniegt pamatojumu noteikumu projekta pielikuma 1.5. un 1.7. apakšpunktā izvirzītajām papildu prasībām projekta iesnieguma iesniegšanai. T.i., nav skaidri tiesiskie un faktiskie apsvērumi ietvert noteikumu projektā papildus prasības tam, ko jau nosaka normatīvie akti, kas nosaka dokumentu izstrādāšanas un noformēšanas kārtību un elektronisko dokumenti apriti regulējošie normatīvie akti. Tāpat  nav saprotama lietderība prasībai pievienot projekta iesnieguma elektronisko versiju, ja projekta iesniegums iesniegts pa pastu vai personiski, kas varētu būt ievērojams administratīvs slogs privātpersonām. Norādām, ka atbilstoši Valsts pārvaldes iekārtas likuma 10. panta astotās daļas pirmajam teikumam valsts pārvaldi organizē pēc iespējas ērti un pieejami privātpersonai. Nepieciešamības gadījumā lūdzam precizēt noteikumu projekta pielikuma 1.5. un 1.7. apakšpunktu. | **Ņemts vērā**  Sniegts skaidrojums anotācijā.  Precizēts Noteikumu projekta pielikuma 1.5.apakšpunkts. Izvērtējot esošo epidemioloģisko situāciju un izsludināto ārkārtas situāciju valstī, kā arī noteiktos ierobežojumus, papildus ņemot vērā Finanšu ministrijas sākotnēji izteikto iebildumu, tiek svītrots 1.7.apakšpunkts. | Anotācijas I. nodaļas “Tiesību akta projekta izstrādes nepieciešamība” 2.punkts  Noteikumu projekta pielikums |
|  | Noteikumu projekta pielikums | **Kultūras ministrija**  Lūdzam svītrot pielikuma 2.18.atbilstības kritēriju, ņemot vērā, ka ir veikti programmas “Vietējā attīstība, nabadzības mazināšana un kultūras sadarbība” līguma grozījumi un biedrībai vai nodibinājumam projektā nav nepieciešams ieguldīt līdzfinansējumu, tādējādi pielikuma 2.18.atbilstības kritērijs atklātā konkursa ietvaros nav attiecināms. | **Ņemts vērā** | Svītrots. |
| 1. 1. | Noteikumu projekta pielikums | **Finanšu ministrija**  Precizēt MK noteikumu projekta pielikumā kritērijus, vienlaikus papildinot ar skaidrojumu anotācijā:  - izteikt 2.3.kritēriju šādā redakcijā: “Projekta iesnieguma iesniedzējam un tā partnerim, ja tas ir no Latvijas Republikas, nav nodokļu parādu Latvijas Republikā, tai skaitā valsts sociālās apdrošināšanas obligāto iemaksu parādu, kas kopsummā katram atsevišķi pārsniedz 150 *euro*”, lai nodrošinātu kritērija atbilstošu piemērošanu un būtu skaidri saprotams, ka attiecināms tikai uz nacionālo partneri;  - papildināt 2.8.kritēriju, jo šajā MK noteikumu projektā nav ietverts EEZ finanšu instrumenta mērķis un nav arī ietverts programmas kopējais mērķis;  - precizēt 2.17.kritēriju atbilstoši MK noteikumu projekta 15.2.apakšpunktam, lai nodrošinātu vienādu to interpretāciju;  - papildināt 2.18.kritēriju par ieguldījumu natūrā, lai būtu nepārprotami saprotams, jo atbilstoši donorvalstu noteikumu 6.4.4. un 6.4. 5.apakšpunktiem tikai biedrībām un sociāliem partneriem ir pieļaujams ieguldījums natūrā 50% apmērā, savukārt citiem projektu iesniegumu iesniedzējiem un partneriem ieguldījums ir jānodrošina skaidrā naudā. | **Panākta vienošanās saskaņošanas laikā**  Precizēts noteikumu projekta pielikuma 2.3., 2.8., un 2.17. apakšpunkts, bet 2.18. apakšpunkts ir dzēsts (lūdzam skatīt šīs izziņas 37.punktu). | Noteikumu projekta pielikums |
|  | Noteikumu projekta pielikums | **Tieslietu ministrija**  Lūdzam izvērtēt un noteikumu projekta pielikuma 2.18., 3.4., 3.5. un 3.6. apakšpunktā ietvertajos projektu iesniegumu vērtēšanas kritērijos pieturzīmi iekavas aizstāt ar pieturzīmi domuzīme. Norādām, ka iekavās lietotais teksts padara tiesību normu neskaidru un var sašaurināt vai paplašināt normas tvērumu.  Tāpat lūdzam noteikumu projekta pielikuma 3.19. apakšpunkta tālākās vienībās simbolu "/" aizstāt ar saikli "un" vai saikli "vai", jo no noteikumu projekta nav skaidrs, vai ar simbolu "/" tiek saprasts saiklis "un" vai saiklis "vai". | **Ņemts vērā**  Precizējumi veikti noteikumu projekta pielikuma 3.4., 3.5. un 3.6. apakšpunktā, kā arī noteikumu projekta pielikumā pēc 3.19. apakšpunkta tālākās vienībās simbols "/" aizstāts ar saikli "un". Svītrots noteikumu projekta pielikuma 2.18. apakšpunkts (lūdzam skatīt šīs izziņas 35. un 36.punktu). | Noteikumu projekta pielikums |
|  | Noteikumu projekta pielikums | **Kultūras ministrija**  Lūdzam precizēt pielikuma 2.4.atbilstības kritēriju un izteikt vārdus “projekta īstenošanas periods nav īsāks kā atklātā konkursa nolikumā noteiktais minimālais un maksimālais īstenošanas periods” šādā redakcijā: “projekta īstenošanas periods nav īsāks kā atklātā konkursa nolikumā noteiktais minimālais īstenošanas periods un nav garāks kā atklātā konkursa nolikumā noteiktais maksimālais īstenošanas periods”. | **Ņemts vērā** | Noteikumu projekta pielikums |
| 1. 5. | Noteikumu projekta pielikums | **Kultūras ministrija**  Lūdzam pielikuma 3.1.2. un 3.1.3.apakškritērijā svītrot vārdus “kā arī pieprasītā finansējuma pamatojumu”, ņemot vērā, ka projekta iesniegumā iekļauto attiecināmo izmaksu atbilstību un pamatotību pārbauda pielikuma 3.16.kvalitātes kritērijā. | **Ņemts vērā** | Noteikumu projekta pielikums |
| 1. 6. | Noteikumu projekta pielikums | **Kultūras ministrija**  Ņemot vērā programmas sadarbības komitejas locekļu izteiktos priekšlikumus, lūdzam pielikuma 3.2.kritēriju izteikt šādā redakcijā: “3.2. Projekta vadības (administrēšanas) un īstenošanas personāla profesionālā pieredze:  3.2.1.Projekta vadības (administrācijas) un īstenošanas personāla profesionālā pieredze lielākoties neatbilst atbalstāmo darbību īstenošanai un projekta mērķu sasniegšanai, projekta iesniegumā nav aprakstītas personāla pieredzes prasības, nav aprakstīta projekta personāla loma un funkcijas ir neskaidras.  3.2.2.Projekta vadības (administrācijas) un īstenošanas personāla profesionālā pieredze lielākoties atbilst atbalstāmo darbību īstenošanai un projekta mērķu sasniegšanai, projekta iesniegumā daļēji aprakstītas personāla pieredzes prasības, sniegts daļējs projekta personāla lomu un funkciju skaidrojums.  3.2.3.Projekta vadības (administrācijas) un īstenošanas personāla profesionālā pieredze pilnībā atbilst atbalstāmo darbību īstenošanai un projekta mērķu sasniegšanai, projekta iesniegumā aprakstītas personāla pieredzes prasības, sniegts pilnīgs projekta personāla lomu un funkciju skaidrojums.” | **Ņemts vērā** | Noteikumu projekta pielikums |
| 1. 7. | Noteikumu projekta pielikums | **Kultūras ministrija**  Lūdzam pielikuma 3.12.1., 3.12.2. un 3.12.3.apakškritērijā aizstāt vārdus “skolas vecuma bērniem un jauniešiem” ar vārdiem “bērniem un jauniešiem vecuma grupā no sešiem līdz 18 gadiem”, salāgojot pielikumā noteikto mērķa grupas definīciju ar Projektā noteikto mērķa grupas definīciju. | **Ņemts vērā** | Noteikumu projekta pielikums |
|  | Noteikumu projekta pielikums | **Tieslietu ministrija**  Lūdzam noteikumu projekta pielikumā 3.18. apakšpunktā svītrot atsauces uz privātpersonām nesaistošiem prasībām Noteikumu par Eiropas Ekonomikas zonas finanšu instrumenta 3. pielikumā, kā arī nesaistošām publicitātes prasībām Komunikācijas un dizaina rokasgrāmatā, nepieciešamības gadījumā attiecīgo dokumentu saturu ietverot noteikumu projekta pamattekstā. Uzsveram, ka atsauces uz juridiski nesaistošiem dokumentiem tiesību aktā neatbilst Latvijas Republikas Satversmes 4. un 90. pantam, kā arī Oficiālo publikāciju un tiesiskās informācijas likumam. | **Ņemts vērā** | Noteikumu projekta pielikums |
| 1. 8. | Noteikumu projekta pielikums | **Kultūras ministrija**  Lūdzam pielikuma 3.19.1., 3.19.2. un 3.19.3.apakškritērijos svītrot vārdu „mācību”, jo projekta ilgtspējas plānā jānodrošina projektā sasniegto rezultātu uzturēšana vai pieejamība divus gadus pēc projekta pabeigšanas. | **Ņemts vērā** | Noteikumu projekta pielikums |
|  | |  |  |  |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| (par projektu atbildīgās amatpersonas vārds un uzvārds) |
|  |
| (amats) |
|  |
| (tālruņa un faksa numurs) |
|  |
| (e-pasta adrese) |

Agnese Andžāne

Vides aizsardzības un reģionālās attīstības ministrijas

Attīstības instrumentu departamenta

Nacionālo un ārvalstu atbalsta instrumentu nodaļas vecākā eksperte

Tālrunis 67026469

agnese.andzane@varam.gov.lv

1. <http://tap.mk.gov.lv/lv/mk/tap/?pid=40471519&mode=mk&date=2019-04-16> un <http://tap.mk.gov.lv/doc/2019_04/VARAMRikp_260319_EEZkoncepcija.634.docx> [↑](#footnote-ref-1)
2. <https://eeagrants.lv/2020/06/03/atklatais-konkurss-ar-vesturiski-piesarnotajam-teritorijam-saistito-risku-samazinasana-konkurs/> [↑](#footnote-ref-2)